MT
28.11.2022
Il-Ġurnal Uffiċjali tal-Unjoni Ewropea
C 451/15
Konvenut: L-Uffiċċju tal-Proprjetà Intellettwali tal-Unjoni Ewropea (rappreżentanti: A. Ringelhann u J. Ivanauskas, aġenti) Parti oħra fil-proċedimenti quddiem il-Bord tal-Appell tal-EUIPO, intervenjenti quddiem il-Qorti Ġenerali: Esi Srl (Albisola Superiore, l-Italja)
Suġġett Permezz tar-rikors tagħha ibbażat fuq l-Artikolu 263 TFUE, ir-rikorrenti titlob l-annullament parzjali u l-modifika parzjali tad-deċiżjoni tar-Raba’ Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tal-20 ta’ Diċembru 2021 (Każ R 813/2021-4).
Dispożittiv 1) Ir-rikors huwa miċħud bħala manifestament infondat fid-dritt.
2) Biologische Heilmittel Heel GmbH hija kkundannata għall-ispejjeż.
(1)
ĠU C 171, 25.4.2022.
Rikors ippreżentat fit-13 ta’ Settembru 2022 – QZ vs EIB (Kawża T-569/22) (2022/C 451/18) Lingwa tal-kawża: l-Ingliż Partijiet Rikorrent: QZ (rappreżentanti: L. Levi u P. Baudoux, avukati) Konvenut: Bank Ewropew tal-Investiment
Talbiet Ir-rikorrent jitlob li l-Qorti Ġenerali jogħġobha: — tannulla d-deċiżjonijiet tal-konvenut datati l-5 ta’ Ottubru 2021 u t-8 ta’ Marzu 2022 li fihom il-konvenut jallega li r-rikorrent kellu assenzi mhux iġġustifikati matul tliet perijodi kkontestati; — tannulla d-deċiżjoni tal-konvenut tat-3 ta’ Ġunju 2022 li tiċħad it-talba tar-rikorrent għal reviżjoni amministrattiva u li tikkonferma li r-rikorrent kellu assenzi mhux iġġustifikati għal tliet perijodi kkontestati; — tikkundanna lill-konvenut għall-ħlas ta’ kumpens għad-danni sostnuti mir-rikorrent; u — tikkundanna lill-konvenut għall-ħlas tal-ispejjeż kollha.
Motivi u argumenti prinċipali Insostenn tar-rikors tiegħu, ir-rikorrent jinvoka l-motivi li ġejjin. 1.
Dwar l-ewwel perijodu kkontestat, ir-rikorrent iressaq tliet motivi, li jsostnu ksur tal-prinċipju ta’ ċertezza legali u tal-Artikolu 3.6 tal-Anness X tar-Regolamenti tal-Persunal, ksur tal-obbligu ta’ motivazzjoni u tad-dritt għal amministrazzjoni tajba u, ksur tad-dmir ta’ diliġenza. 2.
Dwar it-tieni perijodu kkontestat, ir-rikorrent iressaq żewġ motivi, li jsostnu ksur tad-dmir ta’ diliġenza u ksur tal-Artikolu 2.1, C, tal-Anness X tar-Regolamenti tal-Persunal.